La informació obligatòria que ha de constar a l'etiqueta dels aliments envasats és:
En el cas que l'envàs sigui de menys de 25 cm2, la informació nutricional no serà obligatòria.
En els envasos en els quals la superfície més gran sigui inferior a 10 cm2, no cal incorporar ni la informació nutricional ni la llista d'ingredients.
Tot i això, el nom de l'aliment, la presència de possibles al·lèrgens, la quantitat neta i la data de durada mínima s'han d'indicar sempre, independentment de la mida del paquet.
Indica què és exactament el que s'ofereix.
Ha d'incloure la denominació legal de l'aliment, i si no n'hi ha, s'utilitza la denominació habitual o descriptiva, de manera que puguem saber en tot moment de què es tracta.
La llista d'ingredients (de més a menys pes) inclou les substàncies o productes que s'utilitzen en la fabricació de l'aliment i que romanen en el producte final.
Estarà encapçalada o precedida per un títol adequat que consti o inclogui la paraula «ingredients».
La llista és obligatòria excepte en alguns productes, com ara els productes que procedeixen d'un sol ingredient; fruites, hortalisses i patates sense manipular; vinagres de fermentació sense altres ingredients afegits; formatge, mantega, llet i nata fermentada sense ingredients afegits en el procés; begudes que tinguin més d'1,2% en volum d'alcohol.
Els olis o greixos d'origen vegetal es poden agrupar en la llista d'ingredients amb la designació "olis vegetals" o "greixos vegetals", seguida de la indicació de l'origen vegetal específic.
A l'etiquetatge dels aliments envasats ha de figurar la presència d'ingredients establerts a la llista de substàncies que causen al·lèrgies i intoleràncies
La informació sobre aquestes substàncies ha d'aparèixer en la llista d'ingredients, destacada mitjançant una composició tipogràfica que la diferenciï (tipus de lletra, estil o color de fons) clarament de la resta de la llista d'ingredients i amb una mida mínima de lletra.
En absència d'una llista d'ingredients ha d'incloure la menció "conté" seguida de la substància o producte que causa l'al·lèrgia o la intolerància.
Caldrà indicar la quantitat d'un ingredient si aquest ingredient figura en la denominació de l'aliment o es destaca en l'etiquetatge per mitjà de paraules, imatges o representació gràfica.
És la quantitat de producte contingut en l'envàs, expressant-se en unitats de volum (litres, mil·lilitres...) per als productes líquids i en unitats de massa (quilos, grams...) per als altres productes.
La data de durada és la data fins a la qual l'aliment conserva les seves propietats: "consumir preferentment abans del [...]" seguit del dia, el mes i l'any, o bé "consumir preferentment abans de la fi de [...]" seguit del mes i l'any o només l'any.En el cas dels aliments:
La data de caducitat apareix en productes molt peribles, com ara el peix fresc o la carn picada: "data de caducitat [...]" seguida del dia i el mes i, eventualment, l'any.
S'indiquen pautes quan l'aliment tingui unes condicions especials de conservació i/o d'utilització.
S'indica el nom o la raó social i l'adreça de l'empresa alimentària.
Obligatorietat d'indicar el país d'origen en l'etiquetatge en carn fresca de boví, de porcí, d'oví, de caprí i d'aviram, en les fruites i les verdures, la mel, l'oli d'oliva i en els casos en què no ho fer podia comportar un engany al consumidor.
Cal indicar-la de manera que permeti un consum apropiat de l'aliment, en cas que fos difícil sense aquesta informació.
S'hi indica el volum d'alcohol "% vol" en les begudes que tinguin més d'un 1,2%.
La informació nutricional ha d'incloure el valor energètic i les quantitats de greixos, greixos saturats, hidrats de carboni, sucres, proteïnes i sal.